Heidelberg se eie 'Nature Boy' hou weer fees!
JY LEES NOU Heidelberg se eie 'Nature Boy' hou weer fees!
In aksie: Niël Rademan. FOTO Instagram / Niël Rademan.
Die kunstenaar Niël Rademan trek weer sy kunstefees-baadjie aan vir die Hessequa Harmonie wat vanaf 21-25 September in Heidelberg, Wes-Kaap, plaasvind.
Groot name soos Sandra Prinsloo, Hannes van Wyk en Elsabé Daneel is vanjaar deel van die kunstefees se talentvolle kunstenaars.
Besoek Hessequa Harmonie-webtuiste vir meer inligting.
In 2020 het SARIE met Niël Rademan gesels oor die inspirasie agter hierdie besonderse kunstefees en sy liefde vir Heidelberg. Lees die onderhoud:
Heidelberg is sy heimat, sy huis, sy menswees. Dis op dié Wes-Kaapse dorp, tussen die straatkafee en die ou hotel, waar Niël Rademan se kleintydherinneringe lê: 'n Banana boat in die Wimpy, kinderkrans op 'n warm somersdag, sy dorps- en plaasoumas wat hom waardes geleer het en smiddae se tee met toast. Vra jy vir Niël oor sy grootwordjare, breek hy dit vir jou oop soos 'n granaat.